
Бүген Татарстан Президенты Рөстәм Миңнеханов Гыйрак Көрдстанына визит белән килде. Әрбил шәһәре аэропортында ТР Президентын Гыйрак Көрд автономияле округының Региональ Хөкүмәте Премьер-министры Нечирван Барзани каршы алды. Татарстан делегациясе составына шулай ук ТР Президентының халыкара мәсьәләләр буенча ярдәмчесе Радик Гыйматдинов, ТР сәнәгать һәм сәүдә министрының беренче урынбасары Руслан Кәбиров, «Татнефть» ААҖ генераль директоры Наил Маганов, «КАМАЗ» ААҖ генераль директоры Сергей Когогин, «ТАИФ» ААҖ генераль директоры Альберт Шиһабетдинов һәм башкалар бар.

Рөстәм Миңнеханов «Газпром» ААҖ идарәсе рәисе Алексей Миллерга «Зенит-Казан» волейбол клубына Татарстан һәм Россия спорты данына керткән өлешләре, илебез волейбол мәктәбе абруен арттырган өчен «Газпром» компаниясе тарафыннан күрсәтелгән ярдәм өчен рәхмәт белдерде.

Бу хакта «Газпром» ААҖ идарәсе рәисе Алексей Миллер адресына Рөстәм Миңнеханов исеменнән җибәрелгән Хөкүмәт телеграммасында болай диелә:

Татарстан Республикасы Президенты Рөстәм Миңнеханов «Зенит-Казан» волейбол клубы җитәкчелеген һәм спортчыларын, шулай ук Татарстан Республикасы Волейбол федерациясе җитәкчелеген 2014 елгы Россия чемпионатында җиңүләре белән котлады.

Рөстәм Миңнеханов исеменнән Татарстан Республикасы Волейбол федерациясе президенты Фәрит Мөхәммәтшин, «Зенит-Казан» волейбол клубы президенты Рәфкать Кантюков, «Зенит-Казан» волейбол клубы баш тренеры Владимир Алекно һәм клуб спортчылары адресына котлау телеграммасы җибәрелде.

Бүген Антальяда Татарстан Республикасы Президенты Рөстәм Миңнеханов Төркия компанияләре вәкилләре белән очрашты. Очрашуларда Төркия компанияләренең Татарстанда хезмәттәшлек проектларын гамәлгә ашыру мөмкинлекләре буенча фикер алышынды.
Рәсми Татарстан